als_Latn dik_Latn sag_Latn
Në Shqipëri, 1 në 2 gra, përjeton një formë të dhunës. Vetëm gjatë vitit 2014, gjykata e Tiranës ka dhënë 795 urdhër mbrojtje, për viktimat e dhunës. Ndërsa gjatë dy viteve të fundit numri i denoncimeve në gjykatë shkon deri në 2000 raste, kur vetë gratë ose vajzat kanë denoncuar partnerët dhunues. Shumë gra e vajza të cilat janë viktima të dhunës, preferojnë të heshtin duke mos denoncuar. Ndërsa nga ana tjetër dhunuesit, në shumicën e rasteve nuk ndëshkohen penalisht. Sipas kryetares së drejtorisë për barazinë në Këshillin e Evropës, Shqipëria ka bërë progres në rrugën e parandalimit të dhunës, por ka akoma shumë mangësi. Sipas ndërkombëtarëve, problematik është numri i madh i grave të papuna, të cilat nuk kanë mundësi ekonomikë, e vazhdojnë të mbeten pre e dhunës.
als_Latn